Procesul verbal al şedinţei din data de 04.05.2018

Şedinţa a fost condusă de Manager General  Dr. Grasu Alis,
Au avut loc informări despre modul final de calcul a salariilor  personalului medical  (medici și asistenți) și ambulanțieri.	
S-a  discutat și analizat  activitatea personalului din teren în vederea menținerii calității actului medical la un standard cât mai înalt.
Un alt subiect discutat a fost starea ambulanțelor și a dotării acestora.
S-a anunțat că ședințele săptămânale de la microstații să se facă pe baza de convocator iar prezența să fie obligatorie.  La evaluarea profesională va fi luat în considerare și nivelul de implicare profesională a fiecărui angajat, toate acestea având ca scop ridicarea și menținerea calității actului medical la cel mai înalt standard.
A fost adus în discuție și colaborarea cu Serviciile de Ambulanță Județene în rezolvarea cazurilor grave de la județe, acolo unde personalul medical de la județe este depășit de numarul mare de solicitări.
Pentru buna desfășurare a activității SABIF se vor forma echipe de control ce vor verifica echipajele în teren într-un interval orar aleator.
A fost analizată situația parcului auto SABIF, a ambulanțelor care sunt în service.
Se vor organiza cursuri de Traumă și ALS cu echipajele, cursuri ce vor fi de durată deoarece nu se pot scolariza mai mult de 10 echipaje în cadrul unui curs, echipajele trebuind să vină la curs în timpul liber. 
Săptămâna viitoare se așteaptă vizita unei echipe de specialiști din Finlanda împreună cu o echipă a Departamentului pentru Situații de Urgență.
S-a reamintit necesitatea monitorizării consumului și a stocului de medicamente. 
S-a reamintit obligativitatea unei atitudini corespunzătoare la locul de muncă privind atitudinea față de pacient.
S-au discutat problemele administrative ale substațiilor. 
	Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
	În finalul şedinţei caietele de control de la microstaţii au fost vizate de Managerul General. 

